CELEX: 62013CN0046
Language: el
Date: 2013-01-28 00:00:00
Title: Υπόθεση C-46/13: Αίτηση προδικαστικής αποφάσεως την οποία υπέβαλε το Datenschutzkommission (Αυστρία) στις 28 Ιανουαρίου 2013 — H κατά E

25.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 147/3
            
         Αίτηση προδικαστικής αποφάσεως την οποία υπέβαλε το Datenschutzkommission (Αυστρία) στις 28 Ιανουαρίου 2013 — H κατά E
   (Υπόθεση C-46/13)
   2013/C 147/05
   Γλώσσα διαδικασίας: η γερμανική
   
      Αιτούν δικαστήριο
   
   Datenschutzkommission
   
      Διάδικοι στην υπόθεση της κύριας δίκης
   
   
      Προσφεύγων: H
   
      Καθού: E
   
      Προδικαστικά ερωτήματα:
   
   
               1)
            
            
               Πρέπει το άρθρο 7, στοιχείο γ', της οδηγίας 2006/24/ΕΚ (1) να ερμηνευθεί υπό την έννοια ότι φυσικό πρόσωπο το οποίο αφορά η διατήρηση δεδομένων κατά την έννοια της οδηγίας δεν εμπίπτει στον κύκλο του «ειδικά εξουσιοδοτημένου προσωπικού» κατά την έννοια της διατάξεως αυτής και δεν μπορεί να του αναγνωριστεί δικαίωμα προσβάσεως στα δικά του δεδομένα δυνάμενο να αντιταχθεί έναντι των παρόχων υπηρεσιών ηλεκτρονικών επικοινωνιών διαθέσιμων στο κοινό ή δημοσίου δικτύου επικοινωνιών;
            
         
               2)
            
            
               Πρέπει το άρθρο 13, παράγραφος 1, στοιχεία γ' και δ', της οδηγίας 95/46/ΕΚ (2) να ερμηνευθεί υπό την έννοια ότι το δικαίωμα ενός φυσικού προσώπου το οποίο αφορά η διατήρηση δεδομένων κατά την έννοια της οδηγίας 2006/24/ΕΚ να έχει πρόσβαση στα δεδομένα του μπορεί να αποκλειστεί ή να περιοριστεί βάσει του άρθρου 12, στοιχείο α', της οδηγίας αυτής έναντι των παρόχων υπηρεσιών ηλεκτρονικών επικοινωνιών διαθέσιμων στο κοινό ή δημοσίου δικτύου επικοινωνιών;
            
         
               3)
            
            
               Σε περίπτωση εν μέρει τουλάχιστον καταφατικής απαντήσεως στο πρώτο ερώτημα: Συνάδει το άρθρο 7, στοιχείο γ', της οδηγίας 2006/24/ΕΚ προς το θεμελιώδες δικαίωμα που κατοχυρώνει το άρθρο 8, παράγραφος 2, δεύτερη περίοδος, του Χάρτη και, ως εκ τούτου, είναι ισχυρό;
            
         
      (1)  Οδηγία 2006/24/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη διατήρηση δεδομένων που παράγονται ή υποβάλλονται σε επεξεργασία σε συνάρτηση με την παροχή διαθεσίμων στο κοινό υπηρεσιών ηλεκτρονικών επικοινωνιών ή δημοσίων δικτύων επικοινωνιών και για την τροποποίηση της οδηγίας 2002/58/ΕΚ (ΕΕ L 105, σ. 54).
   
      (2)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281, σ. 31).